**Hvordan kan det være, at man tror noget om andre, som ikke passer?**

**Kære elever i 6. årgang**

\_\_\_dag den\_\_\_\_\_\_\_\_\_\_ kommer SSP-formidlerteamet og holder oplæg om Social Pejling og flertalsmisforståelser. Oplægget varer ca. halvanden time. Oplægsholderne vil i høj grad involvere klassen i debatten.

**Kære forældre i 6. årgang**

\_\_\_dag den\_\_\_\_\_\_\_\_\_\_\_\_ kl. \_\_\_\_\_\_ til \_\_\_\_\_\_ er der et forældrearrangement, hvor SSP-formidlerteamet vil holde oplæg om Social Pejling og Flertalsmisforståelser. Oplægget vil tage udgangspunkt i debatten med eleverne.

**En teaser til aftenens indhold**

I de seneste år er det blevet tydeligt, at menneskers risikoadfærd ikke bare skyldes manglende viden, sociale problemer, dårlig opdragelse, aggressiv personlighed eller andre individuelle problemer.

Risikoadfærd er i høj grad et socialt fænomen. Den enkelte søger ofte at leve op til andres forventninger, for på den måde at opnå anerkendelse, respekt, kærlighed og tryghed. Dette er en helt naturlig menneskelig reaktion.

Forestillinger om andres forventninger har en tendens til at være præget af sociale overdrivelser, som kan blive til såkaldte flertalsmisforståelser, når tilstrækkeligt mange tror på de sociale overdrivelser.

Resultatet bliver, at vi får en mere risikobetonet dagligdag, end hvis vores pejling af andres forventninger og holdninger (social pejling) var baseret på facts i stedet for forestillinger.

”Ringstedforsøget”, et forebyggelsesforsøg, som bl.a. arbejdede med metoden social pejling,

viste fx at fokus på social pejling giver bedre forebyggelsesresultater end det traditionelle fokus på viden og holdninger – fx oplysningskampagner.

Vi håber på stor forældreopbakning

Med venlig hilsen

Klasselærerne i 6. klasserne